भारतबाट ३ वर्षे नाटक कोर्स पढेर आएपछि म जनकपुरमा एउटा नाट्य कला परिषदमा एक्टर डाइरेक्टरका रुपमा काम गर्न थालेँ । त्यसपछि इटहरीमा न्यु वर्ल्डमा ड्रामा राइटरका रुपमा काम गरेँ । अरुतिर पनि काम गर्दै थिएँ । नेपाली फिचर फिल्म ‘बाह्र नेपाली एक चिहान’ का साथै रेडियो ड्रामाहरु पनि गर्दै थिएँ । त्योभन्दा अगाडि भोजपुरी फिल्म गरेको थिएँ । तर मेरो इन्ट्रेस्ट फिल्ममा भन्दा बढी नाटकमा थियो । एन्टेना फाउन्डेसनमा काम पाएँ, नाटकमा ।
